CELEX: 62010CN0199
Language: et
Date: 2010-04-26 00:00:00
Title: Kohtuasi C-199/10: Eelotsusetaotlus, mille on esitanud Supremo Tribunal Administrativo (Portugal) 26. aprillil 2010 — Secilpar — Sociedade Unipessoal SL versus Fazenda Pública

17.7.2010   
            
            
               ET
            
            
               Euroopa Liidu Teataja
            
            
               C 195/4
            
         Eelotsusetaotlus, mille on esitanud Supremo Tribunal Administrativo (Portugal) 26. aprillil 2010 — Secilpar — Sociedade Unipessoal SL versus Fazenda Pública
   (Kohtuasi C-199/10)
   2010/C 195/08
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Apellant: Secilpar — Sociedade Unipessoal SL
   
      Vastustaja: Fazenda Pública
   
      Eelotsuse küsimus
   
   Kas mitteresidendist äriühingule kui liikmesriigi residendist äriühingu aktsionärile 2003. aastal vastavalt ettevõtte tulumaksu seaduse artikli 80 lõike 2 punktile c ja artikli 88 lõike 3 punktile b ja lõigetele 4 ja 5, pärandimaksu seaduse artikli 71 punktidele a ja d, ning EBFi artiklile 59 selle tol ajal kehtinud versioonis väljamakstud netodividendide pealt ettevõtte tulumaksu kinnipidamine Portugali ja Hispaania vahel sõlmitud topeltmaksustamise vältimise lepingu alusel maksumääraga 15 %, rikub EÜ artiklites 12, 43, 46 ja 56 ning artikli 58 lõikes 3 sätestatud diskrimineerimiskeelu, asutamisvabaduse ja kapitali vaba liikumise põhimõtteid ja direktiivi 90/435/EMÜ (1) artikli 5 lõiget 1?
   
      (1)  Nõukogu 23. juuli 1990. aasta direktiiv 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta (EÜT L 225, lk 6; ELT eriväljaanne 09/01, lk 147).